แรงซื้อหุ้นใหญ่หนุน SET พลิกปิดบวก 3 จุด แนะจับตาพาณิชย์แถลงตัวเลขส่งออกพรุ่งนี้
แรงซื้อหุ้นใหญ่หนุน SET พลิกปิดบวก 3 จุด แนะจับตาพาณิชย์แถลงตัวเลขส่งออกพรุ่งนี้ โดยดัชนีปิดตลาดวันนี้ ที่ระดับ 1,359.65 จุด บวก 2.61 จุด หรือ 0.19% มูลค่าการซื้อขาย 7.02 หมื่นล้านบาท
23 ก.ค. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,359.65 จุด บวก 2.61 จุด หรือ 0.19% มูลค่าการซื้อขาย 7.02 หมื่นล้านบาท
10 หุ้นดันดัชนีวันนี้

ด้าน นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส เปิดเผยว่า ตลาดหุ้นไทยวันนี้แกว่งไซด์เวย์ในกรอบ คล้ายกับตลาดหุ้นภูมิภาคเอเชียที่เคลื่อนไหวทั้งบวก-ลบ ขณะที่ตลาดในยุโรปเทรดบ่ายนี้บวกเล็กน้อย เช่นเดียวกับดาวโจนส์ฟิวเจอร์สยืนในแดนบวกได้ หลังไร้ประเด็นใหม่เข้ามา ขณะที่รอความชัดเจนจากหลายปัจจัย ทั้งความคืบหน้าการพัฒนาวัคซีนต้านไวรัสโควิด-19, ความสัมพันธ์ระหว่างสหรัฐฯและจีนจะมีการตอบโต้กันหรือไม่
ส่วนตลาดบ้านเราวันนี้ได้รับแรงกดดันจากหุ้นที่มีปัจจัยเฉพาะตัว โดยเฉพาะหุ้น GULF ลงแรง พร้อมแนะติดตามตัวเลขการส่งออกของไทยเดือน มิ.ย.ที่กระทรวงพาณิชย์จะแถลงพรุ่งนี้ และการทยอยประกาศผลประกอบการบริษัทจดทะเบียน รวมถึงติดตามการปรับคณะรัฐมนตรี (ครม.) ด้วย
สำหรับแนวโน้มการลงทุนในวันพรุ่งนี้ (24 ก.ค.) นายวีระวัฒน์ กล่าวว่า ตลาดฯคงยังแกว่งตัวช่วงรอพัฒนาการของหลายปัจจัย พร้อมให้แนวรับ 1,350 จุด ส่วนแนวต้าน 1,370 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
GULF   มูลค่าการซื้อขาย  9,037.08 ล้านบาท  ปิดที่  34.25 บาท  ลดลง   2.75 บาท
STA    มูลค่าการซื้อขาย  3,010.50 ล้านบาท  ปิดที่  24.50 บาท  ลดลง   0.50 บาท
CPALL  มูลค่าการซื้อขาย  2,474.97 ล้านบาท  ปิดที่  67.50 บาท  เพิ่มขึ้น  2.00 บาท
CPF    มูลค่าการซื้อขาย  2,336.49 ล้านบาท  ปิดที่  33.50 บาท  ลดลง   0.75 บาท
BGRIM  มูลค่าการซื้อขาย  2,289.91 ล้านบาท  ปิดที่  51.50 บาท  ลดลง   2.25 บาท
 
ตลาดหุ้นเอเชีย
